Document ID: /roh_data/filtered/fineweb-2-filterrobots_roh.jsonl.gz/64940

Tel. +41 58 465 73 44 | <email-pii>
Gramophone
Registraziuns istoricas da la Fonoteca naziunala svizra
L'INCUMBENSA DAL MANTEGNIMENT
Copiar (analisa e conversiun d'analog a digital)
Suenter il nettegiament va la platta en il studio da tun, nua che la dimensiun e la furma da la crenna sco er il stadi fisic da la surfatscha vegnan examinads sco emprim sut il microscop. Sin basa da questas mesiras vegn la gluva adattada il meglier elegida per laschar ir la platta. Cun agid da las indicaziuns sin l'etichetta (marca, numer d'empustaziun e da matrizas) vegnan fixadas la defurmaziun e la sveltezza da rotaziun correcta. En cas difficils vegn regulada supplementarmain la furma dal bratsch dal tun per cuntanscher in resultat anc meglier.
Il signal or dal grammofon vegn convertì d'analog a digital ed uschia nivellà per ch'ins cuntanschia la dinamica la meglra pussaivla e la meglra relaziun tranter il signal da tun e la ramur. Il signal digital è memorisà sco datoteca WAV cun auta resoluziun. Ina datoteca WAV duai mo tegnair en salv il cuntegn d'in sulet document (ina platta u in set da plattas) e vegn designada sco "copia d'archiv" da l'emprima generaziun. Mintga ulteriura copia u elavuraziun vegn fatga or da questa copia d'archiv.
Tut ils pass da lavur sco er las regulaziuns ed ils apparats duvrads vegnan documentads per pudair er reconstruir l'exact process da copiar en il futur. Il temp ch'è necessari per copiar ina platta da 78 turas, importa circa 4 giadas la durada da tun da la platta: En media pia – partind da circa 8 minutas per omaduas varts – in temp da lavur da circa 30 minutas.
Il process da copiar cilinders sumeglia a quel da las plattas da 78 turas. Las differenzas las pli impurtantas chattan ins en la grondezza ed en la furma da la crenna, tranter 2–3 differents tips da crennas e normalmain l'omissiun da la defurmaziun.
La Fonoteca naziunala svizra fa part da la Biblioteca naziunala svizra
© Fonoteca naziunala svizra. Tut ils dretgs d'autur da questa publicaziun èn reservads a la Fonoteca naziunala svizra, Lugano.
L'adiever commerzial è scumandà. Ils cuntegns publitgads electronicamain èn suttaposts a la medema reglamentaziun ch'è en vigur per ils texts stampads (LDA).
Per infurmaziuns areguard il copyright e las normas da citaziun vair: www.fonoteca.ch/copyright_rm.htm
URL: